ᱚᱧᱡᱚᱞᱤ ᱠᱤᱥᱠᱩ

ᱚᱧᱡᱚᱞᱤ ᱠᱤᱥᱠᱩ ᱢᱤᱫ ᱵᱷᱟᱨᱚᱛᱤᱭᱚ ᱚᱱᱚᱞᱤᱭᱟᱹ ᱡᱟᱦᱟᱸᱭ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤᱛᱮ ᱚᱞᱻᱟᱭ ᱾  ᱒᱐᱒᱐ ᱥᱮᱨᱢᱟ ᱨᱮ ᱟᱡᱟᱜ ᱚᱱᱚᱬᱦᱮ ᱯᱩᱛᱷᱤᱱ ᱟᱸᱡᱽᱞᱮ ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱰᱮᱢᱤ ᱡᱩᱣᱟᱹᱱ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾

 ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ 
᱑᱙᱙᱒ ᱥᱮᱨᱢᱟ ᱨᱮᱭᱟᱜ ᱑᱔ ᱡᱩᱞᱟᱭ ᱩᱱᱤ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱟᱭᱟᱜ ᱮᱛᱚᱦᱚᱵ ᱥᱮᱪᱮᱫ ᱮᱢ.ᱯᱤ ᱯᱟᱱᱪᱚᱞ ᱛᱤᱨᱞᱟᱹ ᱦᱟᱭᱥᱠᱩᱞ, ᱵᱟᱸᱠᱩᱲᱟ ᱨᱮ ᱠᱚᱨᱟᱣ ᱞᱮᱫᱟᱭ, ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱱᱮᱛᱟᱡᱤ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱟᱨᱟᱢᱵᱟᱜᱽ ᱦᱩᱜᱽᱞᱤ ᱠᱷᱚᱱ ᱥᱟᱱᱛᱟᱲᱤ ᱟᱨ ᱵᱤᱥᱥᱚᱼᱵᱷᱟᱨᱛᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱱᱛᱟᱲᱤ ᱨᱮ ᱯᱳᱥᱴᱼᱜᱨᱟᱡᱤᱭᱮᱥᱚᱱ ᱠᱚᱨᱟᱣ ᱞᱮᱫᱟᱭ ᱾ ᱛᱟᱭᱚᱢ, ᱩᱱᱤ ᱫᱚ ᱒᱐᱑᱗ ᱥᱮᱨᱢᱟ ᱨᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱢᱚᱧᱡᱩᱨᱤ ᱠᱚᱢᱤᱥᱚᱱ (ᱤᱱᱰᱤᱭᱟ) ᱠᱷᱚᱱ ᱮᱱᱹᱤ.ᱴᱤ (NET) ᱵᱤᱰᱟᱹᱣ ᱨᱮᱭ ᱯᱟᱥ ᱞᱮᱱᱟ ᱾ ᱱᱤᱛ ᱩᱱᱤ ᱫᱚ ᱵᱤᱥᱥᱚᱼᱵᱷᱟᱨᱛᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱯᱤ.ᱮᱭᱤᱪ.ᱰᱤ ᱠᱷᱚᱸᱫᱽᱨᱚᱫᱤᱭᱟᱹ ᱵᱷᱩᱨᱛᱤ ᱟᱠᱟᱱᱟ ᱾

 ᱠᱟᱹᱢᱤ ᱡᱤᱭᱚᱱ 
ᱩᱱᱤ ᱱᱟᱦᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱟᱸᱠᱩᱲᱟ ᱨᱮ ᱢᱮᱱᱟᱜ ᱥᱟᱢᱤ ᱰᱤ.ᱰᱤ.ᱠᱮ ᱢᱟᱨᱟᱝᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾

 ᱠᱟᱹᱢᱤ 
ᱩᱱᱤ ᱫᱚ ᱟᱸᱡᱽᱞᱮ - ᱒᱐᱑᱘ (ᱢᱤᱫᱴᱟᱝ ᱚᱱᱚᱬᱦᱮᱸ ᱯᱚᱛᱚᱵ) ᱢᱤᱫ ᱵᱤᱛᱟᱹ (᱒᱐᱒᱐ ᱥᱮᱨᱢᱟ ᱨᱮ ᱩᱪᱷᱟᱹᱱ ᱢᱤᱫᱴᱟᱝ ᱚᱱᱚᱬᱦᱮᱸ ᱯᱚᱛᱚᱵ) ᱟᱨ ᱤᱯᱤᱞ (ᱦᱩᱰᱤᱧ ᱠᱟᱹᱦᱱᱤ ᱨᱮᱭᱟᱜ ᱢᱤᱫᱴᱟᱝ ᱛᱩᱢᱟᱹᱞ) ᱥᱟᱶᱛᱮ ᱟᱭᱢᱟ ᱜᱟᱱ ᱯᱚᱛᱚᱵᱼᱮ ᱚᱞ ᱟᱠᱟᱫᱟ ᱾ ᱩᱱᱤᱭᱟᱜ ᱠᱟᱹᱢᱤ ᱠᱚ ᱥᱤᱞᱤ, ᱥᱟᱨ, ᱩᱢᱩᱞ ᱟᱨ ᱵᱷᱟᱵᱽᱱᱟ ᱞᱮᱠᱟᱱ ᱟᱭᱢᱟ ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ ᱨᱮᱦᱚᱸ ᱪᱷᱟᱯᱟ ᱥᱚᱫᱚᱨ ᱟᱠᱟᱱᱟ ᱾ ᱱᱟᱦᱟᱜ ᱩᱱᱤ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱨᱮᱱ ᱠᱟᱹᱢᱤᱭᱟᱹ ᱜᱟᱫᱮᱞ ᱨᱮᱱ ᱨᱟᱹᱥᱤᱭᱟᱹ ᱠᱟᱱᱟᱭ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱥᱟᱱᱛᱟᱲ ᱦᱚᱲ
ᱛᱷᱚᱠ:ᱥᱟᱱᱛᱟᱲ
ᱛᱷᱚᱠ:ᱥᱟᱱᱛᱟᱲ ᱚᱱᱚᱞᱤᱭᱟᱹ
ᱛᱷᱚᱠ:ᱡᱤᱣᱮᱫ ᱦᱚᱲ
ᱛᱷᱚᱠ:ᱥᱟᱱᱛᱟᱲ ᱛᱤᱨᱞᱟᱹ